SĒDES PROTOKOLA PIELIKUMS

2023.gada 20.decembris protokols Nr. **27**.

**LĒMUMS Nr. 44.**

**Par Ķekavas novada pašvaldības saistošo noteikumu Nr. 26/2023**

**“Grozījumi Ķekavas novada pašvaldības 2023.gada 8.februāra saistošajos noteikumos Nr.1/2023 “Par Ķekavas novada pašvaldības 2023. gada budžetu”” apstiprināšanu**

Izskatot Ķekavas novada pašvaldības iestāžu, aģentūru un struktūrvienību budžeta izpildi uz 2023.gada 1.septembri, konstatēts, ka budžeta grozījumu pieprasījumi ir pamatoti ar finanšu nepieciešamību un pieņemtajiem Ķekavas novada domes lēmumiem.

**Pamatojoties** uz:

* Pašvaldību likuma 10.panta pirmās daļas 1.punktu, 48.panta pirmo un otro daļu,
* likuma “Par pašvaldību budžetiem” 2., 7., 11. un 16.pantu,
* kā arī, ņemot vērā Ķekavas novada domes 2023.gada 12.decembra Īpašumu komitejas, 2023.gada 13.decembra Attīstības komitejas un Izglītības, kultūras un sporta komitejas, 2023.gada 14.decembra Drošības komitejas un Finanšu komitejas sēdes atzinumu

**Atklāti balsojot**

ar **17** balsīm “Par” (Aigars Vītols, Andris Ceļmalnieks, Andris Vītols, Arnolds Keisters, Dace Cīrule, Edgars Brigmanis, Elīna Rasnace, Gatis Līcis, Indra Priede, Inese Jēkabsone, Ineta Romanovska, Juris Jerums, Juris Žilko, Karina Putniņa, Kristīne Hāze, Rihards Gorkšs, Voldemārs Pozņaks), “Pret” – **nav**, “Atturas” – **nav**,

**Ķekavas novada dome NOLEMJ:**

1. Apstiprināt Ķekavas novada pašvaldības saistošos noteikumus Nr.26/2023 “Grozījumi Ķekavas novada pašvaldības 2023.gada 8.februāra saistošajos noteikumos Nr.1/2023 “Par Ķekavas novada pašvaldības 2023. gada budžetu”” un to paskaidrojuma rakstu (pielikumā).
2. Uzdot Ķekavas novada pašvaldības izpilddirektoram saistošos noteikumus triju dienu laikā pēc to parakstīšanas elektroniskā veidā nosūtīt Vides aizsardzības un reģionālās attīstības ministrijai zināšanai.
3. Saistošos noteikumus pēc to spēkā stāšanās publicēt Ķekavas novada pašvaldības mājaslapā internetā [www.kekavasnovads.lv](http://www.kekavasnovads.lv) un nodrošināt saistošo noteikumu brīvu pieejamību Ķekavas novada pašvaldības centrālās administrācijas ēkā Ķekavā, Baložu un Baldones pilsētu, un Daugmales pagasta pārvalžu ēkās.

Sēdes vadītājs: (\*PARAKSTS) Juris Žilko